Mare Kattegat
Mare Kattegat (Danice et Suecice Kattegatt, 'felis porta'), fortasse antiquitate Sinus Codanus, est parvum mare vel fretum a paeninsula Iutlandica in occidente, insulis Daniae in Fretis Danicis in meridie, ac provinciis Gothia Occidentali, Scania, Hallandia, et Bahusiana in Suecia in oriente finitum. Area superficialis est 30 000 fere chiliometra quadrata. Mare Balticum in hoc sinum defluit per freta Danica. Hoc corpus aquae in Skagerrak extenditur, ac sinus maris Baltici vel Germanici, vel quidem in traditionali usu Scandinavico neuter, videri potest. Patent in litoribus harum aquarum aliquot magnae urbes portusque maiores, inter quos, magnitudine a maximo ad minimum perscriptos, sunt Gothoburgum, Aarhusia, Alburgum, Halmostadium, et Portus Friderici.